Príloha č. 2
Návrh Zmluvy o poskytovaní audítorských služieb 
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „zmluva“)

I.  Zmluvné strany

1.	Audítor			
Obchodné meno:			
Sídlo:				
Štatutárny zástupca:		
IČO :				
IČ DPH :			
Bankové spojenie:	           BIC:
				IBAN:	.
Registrácia: 		
(ďalej len „audítor“)

2.	Objednávateľ
Názov: 			Mesto Dunajská Streda
Sídlo:				Hlavná 50/16, 929 01 Dunajská Streda
Štatutárny zástupca: 		JUDr. Hájos Zoltán  - primátor mesta
IČO: 				00305383
DIČ:				2021129968
Bankové spojenie :		BIC: 	CEKOSKBX
			IBAN: SK17 7500 0000 0003 0281 2303
(ďalej len „objednávateľ“)

II.  Úvodné ustanovenie

1.	Podkladom pre uzatvorenie tejto zmluvy je ponuka audítora predložená verejnému obstarávateľovi v zmysle zákona NR SR č. 25/2006 Z. z. o verejnom obstarávaní a o zmene a doplnení niektorých zákonov. 
2.	Táto zmluva sa uzatvára v súlade s ustanoveniami Obchodného zákonníka č. 513/1991 Zb., v znení zmien a dodatkov, v súlade so zákonom NR SR č. 540/2007 Z. z. o audítoroch, audite a dohľade nad výkonom auditu  a v súlade s medzinárodnými audítorskými štandardami.

III.  Predmet zmluvy

1.	Predmetom tejto zmluvy je vykonanie auditu ročnej účtovnej závierky, auditu konsolidovanej účtovnej závierky, auditu súladu výročnej správy s účtovnou závierkou a s tým súvisiacich služieb za rok 2014 a 2015 pre mesto Dunajská Streda. 
2.	Výsledkom auditu je: 
- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2014, 

- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2015, 
- 	vypracovanie listu odporúčaní na odstránenie nedostatkov v prípade ich zistenia pri audite, 
- 	vypracovanie písomného súhlasu na zverejnenie správy audítora z vykonaného auditu.
3.	Objednávateľ sa zaväzuje riadne poskytnutú službu prevziať a zaplatiť za ňu cenu stanovenú podľa článku časti VII. tejto zmluvy.

			        IV.  Miesto a čas plnenia

1.	Miestom dodania predmetu zmluvy je:  Mestský úrad  Dunajská Streda,  Hlavná 50/16, 929 01 Dunajská Streda.
2.	Audítor vykoná služby súvisiace s predmetom zmluvy v  termínoch dohodnutých s objednávateľom podľa ods.4 tohto článku zmluvy.
3. Objednávateľ sa zaväzuje dodať audítorovi podklady nevyhnutné pre potreby výkonu služieb súvisiacich s predmetom zmluvy, a to priebežne podľa požiadaviek audítora:
a) v prípade výkonu predbežnej časti auditu objednávateľ dodá podklady za obdobie január 2014 až november 2014, január 2015 až november 2015
b) v prípade záverečnej časti auditu objednávateľ dodá podklady za obdobie december 2014 a december 2015 a ďalšie podklady súvisiace s účtovnou uzávierkou
c) ročnú účtovnú závierku (súvahu, výkaz ziskov a poznámky) zostavenú k 31.12.2014 odovzdá objednávateľ audítorovi najneskôr do xxx2015
d) ročnú účtovnú závierku (súvahu, výkaz ziskov a poznámky) zostavenú k 31.12.2015 odovzdá objednávateľ audítorovi najneskôr do xxx 2016
e)	konsolidovanú účtovnú závierku (súvahu, výkaz ziskov a poznámky) zostavenú k 31.12.2014 a ďalšie podklady súvisiace s konsolidovanou účtovnou závierkou objednávateľ odovzdá audítorovi najneskôr do xxx 2015
f)	konsolidovanú účtovnú závierku (súvahu, výkaz ziskov a poznámky) zostavenú k 31.12.2015 a ďalšie podklady súvisiace s konsolidovanou účtovnou závierkou objednávateľ odovzdá audítorovi najneskôr do xxx 2016
g) výročnú správu za rok 2014 dodá audítorovi na overenie pred jej zverejnením, najneskôr do xxx. a výročnú správu za rok 2015  najneskôr do xxx.
4. Audítor sa zaväzuje odovzdať objednávateľovi:
a)	správu audítora k pripojenej ročnej účtovnej závierke za rok 2014 najneskôr do 30.04.2015 
b) správu audítora k pripojenej ročnej účtovnej závierke za rok 2015 najneskôr do 30.04.2016 
c)	správu audítora k pripojenej konsolidovanej účtovnej závierke za rok 2014 najneskôr do 31.08.2015. 
d)	správu audítora k pripojenej konsolidovanej účtovnej závierke za rok 2015 najneskôr do 31.08.2016. 
e) správu audítora k výročnej správe za rok 2014 do 31.08.2014.
f) správu audítora k výročnej správe za rok 2015 do 31.08.2015.

5.	Audítor nebude v omeškaní, ak z dôvodu nesúčinnosti objednávateľa, neposkytnutia potrebných informácií alebo poskytnutia informácií nepravdivých, neúplných alebo zatajenia potrebných informácií nebude schopný včas plniť predmet zmluvy.

V.  Práva a povinnosti zmluvných strán

1. 	Audítor sa zaväzuje:
a) 	vykonať audit ročnej účtovnej závierky, audit konsolidovanej účtovnej závierky a auditu súladu výročnej správy s účtovnou závierkou v súlade so zákonom o audítoroch a v súlade s medzinárodnými audítorskými štandardami (ISA),
b) 	pri plnení povinností vyplývajúcich z tejto zmluvy konať nezávisle,
c)	vykonať audit vo svojom mene a na svoju zodpovednosť,
d) 	určiť druh a rozsah použitých audítorských postupov tak, aby boli v súlade s platnými právnymi predpismi a so všeobecne akceptovanými medzinárodnými audítorskými štandardami.
2. Objednávateľ sa zaväzuje:
a) 	poskytnúť audítorovi potrebnú súčinnosť na vykonanie auditu,
b)	za účelom dodržania termínov je nevyhnutné, aby poskytoval členom audítorského tímu požadované informácie včas a presne,
c) 	vytvoriť audítorovi podmienky pre riadny výkon jeho činnosti a poskytnúť mu všetky písomné podklady ako aj ústne vysvetlenia a informácie potrebné pre riadne plnenie predmetu zmluvy 
d)	viesť správne účtovné záznamy, ktoré v akomkoľvek časovom okamihu s primeranou presnosťou vyjadrujú finančnú pozíciu,
e) vypracovať účtovné výkazy podľa platných právnych predpisov 
3.	Audit bude vykonaný v súlade so smernicami vydanými Slovenskou komorou audítorov a v súlade s Medzinárodnými audítorskými štandardami. Tieto štandardy vyžadujú, aby bol audit naplánovaný a vykonaný s cieľom dostatočne sa ubezpečiť, že účtovná závierka neobsahuje významné nedostatky. Audit zahŕňa preskúmanie preukaznosti položiek vykázaných v účtovnej závierke na základe testov. Audit zahŕňa tiež posúdenie správnosti použitých princípov a postupov účtovania a dôležitých odhadov vedenia objednávateľa, ako aj posúdenie účtovnej závierky ako celku.
4.	Zmluvné strany berú na vedomie, že vzhľadom na povahu testov a ďalšie obmedzenia charakteristické pre audit a každý systém účtovníctva a vnútornej kontroly existuje nevyhnutne riziko, že niektoré nesprávne údaje, dokonca aj významné, môžu zostať neodhalené. 
5.	Za vypracovanie ročnej účtovnej závierky, konsolidovanej účtovnej závierky a výročnej správy zodpovedá objednávateľ. Táto zodpovednosť zahŕňa adekvátne vedenie účtovných záznamov a vykonávanie postupov vnútornej kontroly, výber a aplikáciu účtovných zásad a zabezpečenie aktív objednávateľa. Vypracovanie ročnej účtovnej závierky, konsolidovanej účtovnej závierky, výročnej správy a súvisiace činnosti zabezpečujú orgány objednávateľa podľa osobitných predpisov.
6.	Ako súčasť bežných audítorských postupov je audítor oprávnený žiadať od objednávateľa písomné potvrdenie týkajúce sa vyhlásení, ktoré mu poskytol v súvislosti s auditom. 

VI.  Osobitné ustanovenia

1.	Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy. Kontaktnou osobou za objednávateľa je Ing. Judita Jányová – vedúca oddelenia účtovníctva, tel.: 0918/ 607369, email: judita.janyova@dunstreda.eu. Kontaktnou osobou za audítora je xxx tel. xxx, email: xxx.
2.	Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie tejto zmluvy.
3.	Audítor zodpovedá za kvalitné vykonanie predmetu zmluvy a za škodu, ktorú spôsobil objednávateľovi nesprávnym a nekvalitným poskytovaním služieb. Nezodpovedá však za vady, ktorých príčinou sú nedostatky v dokladoch a iných materiáloch odovzdaných audítorovi objednávateľom.
4.	Audítor nezodpovedá za prípadnú stratu a škodu, ktorá vznikla na základe toho, že objednávateľ nesplnil alebo splnil s omeškaním svoje povinnosti podľa tejto zmluvy, alebo ich zanedbal.
5. 	V prípade, že počas trvania auditu boli audítorovi objednávateľom poskytnuté dokumenty, po skončení auditu je povinný ich vrátiť objednávateľovi, okrem prípadu keď je audítor v súlade s príslušnými právnymi predpismi povinný tieto dokumenty archivovať. Pre vylúčenie pochybností, dokumenty a informácie týkajúce sa auditu, ktoré tvoria audítorskú dokumentáciu v zmysle § 20 zákona o audítoroch, zostávajú vo vlastníctve audítora.
6. 	V zmysle platných právnych predpisov audítor uchováva dokumentáciu súvisiacu s auditom počas doby 10 rokov od skončenia auditu. Po uplynutí tejto doby, ak sa zmluvné strany nedohodnú inak, dokumenty budú zničené bez toho, aby objednávateľ bol o tom informovaný.
7. 	Objednávateľ nesmie zverejniť informácie, ktoré audítor neoveril, takým spôsobom, na základe ktorého by sa ich príjemca mohol domnievať, že ich audítor overil.

VII.  Cena a platobné podmienky

1.	Cena za služby uvedené v časti III. tejto zmluvy bola zmluvnými stranami dohodnutá na základe výsledku vykonaného verejného obstarávania nasledovne:
Cena za celkový predmet zmluvy bez DPH:		xxx EUR
DPH 20 %							xxx EUR
Konečná cena celkom s DPH:				xxx EUR
(slovom: xxx EUR s DPH)
2.	Súčasťou ceny je DPH v zmysle zákona o DPH platného v deň vzniku daňovej povinnosti. Objednávateľ uhradí audítorovi cenu s DPH.
3.	Zmluvné strany sa dohodli na čiastkovej fakturácii podľa uskutočneného čiastkového plnenia nasledovne:

	Cena bez DPH v EUR	Cena s DPH
v EUR	
Ukončenie predbežnej časti auditu za január až november 
r. 2014:
r. 2015:	
                     
50 % z konečnej ceny
50 % z konečnej ceny	 	
Ukončenie záverečnej časti auditu ročnej účtovnej závierky a vypracovanie správy audítora o ročnej účtovnej závierke 
r. 2014:
r. 2015:	

20 % z konečnej ceny
 20 % z konečnej ceny	
xxx
	
Ukončenie záverečnej časti auditu konsolidovanej účtovnej závierky a vypraco-vanie správy audítora o konsolidovanej účtovnej závierke 
r. 2014:
r. 2015:	

15 % z konečnej ceny
 15 % z konečnej ceny	
xxx	
Ukončenie auditu súladu výročnej správy s účtovnou závierkou a vypracovanie správy audítora o overení súladu výročnej správy s účtovnou závierkou 
r. 2014: 
r. 2015:	

15 % z konečnej ceny
 15 % z konečnej ceny	
xxx	
Spolu za r. 2014
			
Spolu za r. 2015			

Podkladom na vystavenia čiastkovej faktúry audítorom je vykonanie a odovzdanie prác a dokladov v príslušnej etape audítorských prác podľa časti IV. tejto zmluvy.
4.	Úhrada faktúry objednávateľom  bude vykonaná formou prevodu na bankový účet audítora na základe ním vystavených faktúr po ukončení príslušnej etapy audítorských prác. Splatnosť faktúr je 30 dní odo dňa nasledujúceho po dni doručenia riadne vystavenej faktúry objednávateľovi.
5.	V prípade nedodržania lehoty splatnosti faktúry objednávateľom má audítor nárok na úrok z omeškania vo výške 0,05% z dlžnej sumy za každý, aj začatý deň omeškania.
6.	V prípade nedodržania termínov uvedených v časti IV. ods. 3 má objednávateľ nárok na zmluvnú pokutu vo výške 50 EUR za každý, aj začatý deň omeškania.

VIII.  Ochrana informácii

Zmluvné strany sa zaväzujú zachovávať mlčanlivosť o získaných dôverných informáciách, ktoré si poskytnú v súvislosti s touto zmluvou v písomnej, elektronickej, ústnej alebo inej forme. Záväzok mlčanlivosti zostáva v platnosti aj po zmene alebo ukončení tejto zmluvy, a to po celú dobu, kedy je jeho porušenie schopné spôsobiť škodu. Zmluvné strany sa zaväzujú, že budú so získanými dôvernými informáciami a obchodným tajomstvom nakladať tak, aby nedošlo k ich zverejneniu, sprístupneniu alebo poskytnutiu neoprávneným osobám alebo ich úniku, a to aj z nedbanlivosti s výnimkou prípadov, keď sa zverejnenie alebo sprístupnenie dôverných informácií ktoroukoľvek zmluvnou stranou vyžaduje na základe zákona.

IX.  Platnosť zmluvy

1.	Táto zmluva nadobúda platnosť dňom podpisu oboma zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu.
2.	Zmluva sa uzatvára na dobu určitú, a to od nadobudnutia účinnosti zmluvy do okamihu riadneho splnenia predmetu zmluvy oboma zmluvnými stranami.
3.	Spôsob odstúpenia od zmluvy sa riadi ustanoveniami zákona č. 513/1991 Zb. Obchodný zákonník v znení neskorších predpisov. 

X.  Záverečné ustanovenia

1. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a nadobúda účinnosť dňom nasledujúcim po dni jej zverejnenia na webovom sídle objednávateľa, ktorým je internetová stránka mesta Dunajská Streda www.dunstreda.sk.
3.	Akékoľvek zmeny tejto zmluvy možno vykonať len písomne a so súhlasom oboch zmluvných strán.
4. Právne vzťahy vyplývajúce z tejto zmluvy sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a zákona č. 540/2007 Z.z. o audítoroch, audite a dohľade nad výkonom auditu, v súlade s medzinárodnými audítorskými štandardami a ďalšími relevantnými všeobecne záväznými právnymi predpismi platnými v Slovenskej republike.
5. Táto zmluva bola vyhotovená v štyroch rovnopisoch, pre každú zmluvnú stranu po 2 vyhotoveniach.
6. Zmluvné strany vyhlasujú, že si túto zmluvu riadne prečítali, jej obsahu porozumeli, táto zmluva vyjadruje ich slobodnú a vážnu vôľu bez omylov a na znak súhlasu ju vlastnoručne podpísali.

V xxx, dňa ...................2014			V Dunajskej Strede, dňa ....................2014

za XXX:			za Mesto Dunajská Streda:

XXX			JUDr. Zoltán Hájos
			  primátor mesta